Diari Oficial de la Generalitat Valenciana


Sumari del DOGV 4645, del 05-12-2003 (2003/12835)

RESOLUCIÓ de 20 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Addenda núm. 2 al Conveni Marc subscrit l'1 de desembre de 1992 entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual s'atribuïx a este la gestió i la realització de determinades actuacions promogudes per la Generalitat Valenciana en l'àmbit de l'Àrea de Rehabilitació Urbana del Centre Històric de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4645

Data del DOGV
:   05-12-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/12285


Data del document
:   20-11-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Institut Valencià de Vivenda
    * València
    * cooperació administrativa
    * protecció del patrimoni
    * patrimoni arquitectònic

RESOLUCIÓ de 20 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Addenda núm. 2 al Conveni Marc subscrit l'1 de desembre de 1992 entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual s'atribuïx a este la gestió i la realització de determinades actuacions promogudes per la Generalitat Valenciana en l'àmbit de l'Àrea de Rehabilitació Urbana del Centre Històric de València. [2003/X12563]
  
Subscrita, després de la tramitació prèvia reglamentària, entre la Conselleria d'Obres Públiques, Urbanisme i Transports de la Generalitat Valenciana i l'Institut Valencià d'Habitatge, SA, el 20 de juny de 2003, l'Addenda núm. 2 al Conveni Marc subscrit l'1 de desembre de 1992 entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual s'atribuïx a este la gestió i la realització de determinades actuacions promogudes per la Generalitat Valenciana en l'àmbit de l'Àrea de Rehabilitació Urbana del Centre Històric de València, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0986/2003, i que figura com a annex d'esta resolució.
  
València, 20 de novembre de 2003.- La directora general de Relacions amb les Corts i Secretariat del Govern: Alida C. Mas Taberner.
  
Addenda núm. 2 al conveni marc subscrit l'1 de desembre de 1992 entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual s'atribuïx a este la gestió i la realització de determinades actuacions promogudes per la Generalitat Valenciana en l'àmbit de l'àrea de rehabilitació urbana del centre històric de València
  
València, 20 de juny de 2003.
  
Reunits:
  
D'una banda, el Sr. José Ramón García Antón, conseller d'Obres Públiques, Urbanisme i Transports, intervé en virtut de les competències que li atribuïx el Decret 210/2001, de 18 de desembre, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, i degudament autoritzat per a la firma en virtut de l'Acord adoptat el dia 3 de juny de 2003 pel Consell de la Generalitat Valenciana.
  
I d'una altra, la Sra. María Luisa Gràcia Giménez, en qualitat de gerent de l'Institut Valencià d'Habitatge, SA, Societat Mercantil, domiciliada a València, al c/ En Bou, núm. 9 i 11, càrrec per al qual va ser nomenada per Acord del Consell d'Administració del dia 23 de gener de 2002.
  
Les parts es reconeixen capacitat legal suficient per a obligar-se, compareixen en la representació que respectivament tenen i
  
Exposen:
  
Primer. Que amb data 21 d'abril de 1998 la Generalitat Valenciana i l'Ajuntament de València van subscriure un conveni marc, amb un termini de vigència de cinc anys, amb la finalitat de millorar la col·laboració de les dos administracions en la rehabilitació del Centre Històric de València.
  
La Generalitat Valenciana i l'Ajuntament de València ja havien subscrit, el 16 de juny de 1992, un conveni d'intervenció en el Centre Històric de València, en virtut del qual aquella assumia una sèrie de compromisos consistents tant en actuacions de caràcter indirecte (ajudes i subvencions a agents privats que intervenen en el procés rehabilitador) com directe (intervenció en adequació i reurbanització d'espais públics, de construcció i rehabilitació d'edificis i en restauració del patrimoni monumental).
  
Segon. Amb l'objecte de concretar els termes i les condicions en què s'havien de dur a terme aquelles actuacions, amb data 23 de novembre de 1992, el Ple del Consell va autoritzar la subscripció del conveni marc entre la Conselleria d'Obres Públiques, Urbanisme i Transports i l'Institut Valencià d'Habitatge, SA, pel qual s'atribuïa a este la gestió i la realització de determinades actuacions promogudes per la Generalitat Valenciana en l'àmbit de l'Àrea de Rehabilitació Urbana del Centre Històric de València.
  
El dit conveni va ser subscrit l'1 de desembre de 1992 per les dos parts amb una duració de sis anys i un pressupost inicial de sis mil dos-cents seixanta-quatre milions tres-centes seixanta-set mil set-centes trenta-dos pessetes (4.117.685.912 PTA/ 57.816.781,33 euros).
  
Tercer. Amb data 6 de febrer de 1995 el Consell de la Generalitat Valenciana va acordar la modificació del conveni marc subscrit amb l'IVVSA en atenció al fet que, a pesar de l'extens objecte del conveni, en el moment de la firma d'este només es van quantificar, amb una assignació financera específica, els treballs arreplegats en la clàusula cinquena del citat conveni.
  
A pesar de l'autorització de modificació acordada pel Consell, les parts firmants no van subscriure cap addenda, encara que tàcitament es van assumir les noves condicions. Amb la tramitació del conveni refós arreplegat en l'addenda núm. 1 es va formalitzar documentalment per les parts firmants el susdit Acord del Consell de 6 de febrer de 1995.
  
Quart. A l'empara de la clàusula setena del conveni d'1 de desembre de 1992, que atribuïx a la Conselleria d'Obres Públiques, Urbanisme i Transports la competència per a reajustar anualitats quan es produïsquen desajusts entre estes i les necessitats reals, es van realitzar successius reajustaments, i s'aprovà per Resolució de 9 de desembre de 1998 d'esta Conselleria l'últim reajustament amb un import de 8.492.988,32 euros (8.387.118.034 PTA), corresponent a actuacions pendents d'executar una vegada finalitzada la vigència del conveni, i que es distribuïx entre les anualitats 1999 i 2000.
  
Així mateix, es van tramitar diverses liquidacions d'obres, el cost de les quals va resultar inferior al previst inicialment, la qual cosa va suposar una disminució del preu del conveni de 675.942,92 euros (891.946.152 PTA), i l'import total d'este és de 60.330.361,41 euros (7.256.176.848 PTA).
  
Cinqué. D'altra banda, els compromisos assumits per la Generalitat Valenciana arreplegats en el citat conveni marc amb l'Ajuntament, de 21 d'abril de 1998, i la complexitat de l'actuació que l'administració autonòmica impulsa per a la rehabilitació integral del Centre Històric de València, conseqüència en part de les peculiaritats urbanístiques i socials que concorren en aquell, van derivar en la Resolució del conseller d'Obres Públiques, Urbanisme i Transports de 30 de desembre de 1998, dictada en virtut de la facultat que expressament li atribuïx la clàusula sisena del conveni marc vigent, per la qual va acordar prorrogar este per un termini de dos anys.
  
Sisé. Una vegada aprovada la dita pròrroga, es va fer necessari revisar, en atenció a l'experiència obtinguda durant els sis anys de la seua vigència, alguna de les determinacions contingudes en el conveni a fi d'adaptar-les a les necessitats reals sorgides en l'orde econòmic que el normal desenrotllament de les actuacions exigix, al mateix temps que es va elaborar un text únic que es va regularitzar, va harmonitzar i va revisar la totalitat de la documentació produïda en este expedient.
  
A este fi es va subscriure amb data 16 de desembre de 1999 l'addenda 1a al conveni marc subscrit entre la Conselleria d'Obres Públiques, Urbanisme i Transports i l'Institut Valencià d'Habitatge, SA, la qual, a més d'incorporar a aquell primer conveni la totalitat d'acords i les resolucions emesos fins eixe moment, realitzava un ajust intern a fi d'incrementar la dotació econòmica prevista en la modificació de 6 de febrer de 1995, per als treballs compresos en l'apartat i) de la clàusula primera del referit conveni marc (elaboració d'estudis, guies, catàlegs, etc.), per als treballs de divulgació del Centre Històric de València, per a una part de l'assistència tècnica de suport a l'oficina RIVA, i per a l'adquisició i la rehabilitació d'habitatges per a reallotjament; i es reassignen per a estes finalitats fons inicialment destinats a actuacions de reurbanització, a l'elaboració del catàleg d'edificis i a la proposta del Pla d'Actuació i Esquema Estructurant.
  
Així mateix, els compromisos assumits per la Generalitat Valenciana, en el conveni de 21 d'abril de 1998, quant a la intervenció en el barri de Velluters de València, comportaven la necessitat que la Conselleria d'Obres Públiques, Urbanisme i Transports adquirira, a través de l'Institut Valencià d'Habitatge, SA, el sòl comprés en les unitats d'execució UE-O; UE-2RA; UE-2RB; UE2-RC; UE-2RD; UE-6 i UE-15R. Tot això, unit a la necessitat de cobrir la resta de les despeses d'assistència tècnica de suport a l'oficina RIVA, va suposar un increment de l'import total del conveni marc d'onze milions dos-cents cinquanta-cinc mil tres-cents díhuit euros amb quatre cèntims (04.075.770,04 e/ 1.738.562.899 PTA).
  
Seté. Transcorreguts tres anys de vigència de l'addenda 1a al conveni subscrit entre la Conselleria d'Obres Públiques, Urbanisme i Transports i l'Institut Valencià d'Habitatge, SA, es fa necessari revisar algunes de les determinacions contingudes en este a fi d'adaptar-les a les necessitats econòmiques que el normal desenrotllament de les actuacions exigix.
  
Esta revisió amb l'aprovació de la present addenda 2a al conveni marc implica un ajust que permeta incrementar la dotació econòmica inicialment prevista per als treballs compresos en l'apartat i) de la clàusula primera del conveni marc (elaboració d'estudis, guies, catàlegs, etc.), per als treballs de divulgació del Centre Històric de València, per a l'assistència tècnica a l'oficina RIVA, per a l'adquisició i la rehabilitació d'habitatges i per a reurbanització d'espais públics. Així mateix, es fa necessari incrementar la dotació inicialment prevista per a adquisició de sòl en el Centre Històric de València, a fi de afrontar el major cost de l'operació de sòl duta a terme en el barri de Velluters de València i a fi de complir igualment amb el compromís assumit per la Generalitat Valenciana de gestionar les unitats d'execució núm. 6, 7, 8, 10 i 22 del PEPRI del barri del Carme de València.
  
Així, les modificacions al text refós inclòs en l'addenda 1a al conveni marc de referència que s'introduïxen en la present addenda són les següents:
  
a. S'introduïx un nou paràgraf en l'apartat K de la clàusula primera referent a l'adquisició de sòl urbanitzat.
  
b. El pressupost del conveni amb desglossament estimat d'actuacions i imports, previst en la clàusula cinquena.
  
c. El termini de vigència del conveni.
  
d. S'han modificat les referències a la normativa que ha sigut derogada.
  
Per tot això, en virtut de la representació que tenen estos dos compareixents
  
Acorden:
  
Primer. Objecte de l'addenda
  
L'objecte d'esta addenda és introduir en el text refós arreplegat en l'addenda 1a les modificacions que es concreten en l'últim paràgraf de l'exposició precedent, i es refon en un nou text actualitzat del dit conveni per a facilitar la seua execució.
  
Segon
  
Les parts acorden el text del conveni marc següent:
  
?Primera. Objecte del conveni
  
Constituïx l'objecte del present conveni marc la realització amb caràcter genèric, pel Institut Valencià d'Habitatge, SA, i de conformitat amb les condicions que determina el present document, de treballs de què es descriuen a continuació, en l'àmbit territorial de l'Àrea de Rehabilitació Urbana de Ciutat Vella de València:
  
a) La intervenció en les unitats d'actuació corresponents als barris del Carme i Velluters atribuïdes a la Generalitat Valenciana en el conveni subscrit amb l'Ajuntament de València, amb les modificacions i les ampliacions que pogueren introduir-se. Així com en aquelles altres que la Generalitat Valenciana poguera prendre a càrrec seu en un futur en els dits barris i els restants que integren Ciutat Vella en execució dels corresponents Plans Especials de Protecció i Reforma Interior (PEPRI).
  
La dita intervenció inclourà la redacció dels projectes, que hauran de desenrotllar i executar les determinacions contingudes en els PEPRI, o les quals es pogueren fixar com a conseqüència dels objectius de rehabilitació integral del Centre Històric, contingudes en el conveni subscrit amb l'Ajuntament de València.
  
La intervenció inclourà també l'elaboració dels estudis previs necessaris per a la redacció dels projectes i els tendents a determinar les adaptacions o les modificacions puntuals que s'han de realitzar, si és procedent, en els citats documents de planejament; tant en vista als sistemes de gestió que permeten l'execució pública de les unitats d'actuació descrites, com en el cas que el desenrotllament d'estes haguera d'implicar una alteració del dits PEPRI.
  
b) L'elaboració dels projectes d'expropiació necessaris que se'ls encomanen en els casos d'actuacions puntuals d'urbanització, construcció o rehabilitació d'edificis, quan resulten procedents, davall dels criteris de valoració i la resta de determinacions contingudes en la normativa urbanística aplicable.
  
c) La reurbanització, la requalificació i l'adequació dels espais públics, l'execució de la qual ha sigut assumida per la Generalitat Valenciana a través del conveni subscrit amb l'Ajuntament, així com la de aquells altres espais l'execució dels quals poguera assumir-se en un futur. Sempre d'acord amb les guies tècniques relatives a criteris funcionals, formals i de materials que a l'efecte redactarà la Conselleria d'Obres Públiques, Urbanisme i Transports.
  
d) L'execució, de conformitat amb el planejament vigent, d'actuacions puntuals disperses de nova construcció i rehabilitació, que se li encarreguen sobre sòl o edificis que, a l'efecte, cedirà l'Ajuntament de València a la Generalitat Valenciana, després de l'expropiació prèvia d'estos per aquell, en aplicació de les determinacions contingudes en la normativa urbanística aplicable.
  
e) L'execució de qualssevol altres obres que se li encomanen, de primer establiment, reforma, reparació, conservació, manteniment i rehabilitació, referides a habitatges, locals i annexos, edificacions i instal·lacions en general, obres d'urbanització, etc., i fins i tot la redacció dels projectes i direcció d'obres que tenen relació amb les anteriors; i s'atén especialment la construcció, l'adquisició i la rehabilitació, si és procedent, d'habitatges amb destinació al reallotjament transitori de veïns procedents d'unitats d'actuació la gestió de la qual corresponga a la Generalitat Valenciana i comporte el desallotjament d'ocupants.
  
f) L'elaboració d'una proposta de catàleg d'edificis susceptibles d'exclusió total o parcial de les ajudes qualificades per a actuacions de rehabilitació, en atenció als criteris definits en la disposició addicional primera del Decret 158/1992, de 14 de setembre, i a les directrius dictades per la Conselleria d'Obres Públiques, Urbanisme i Transports.
  
La dita proposta de catàleg s'haurà de dur a terme agrupant els edificis per raó del barri en què es troben ubicats.
  
g) La realització dels treballs necessaris per a la formulació d'una proposta de pla d'actuació que arreplegue tots els PEPRI dels distints barris de Ciutat Vella i les intervencions que es realitzaran a l'empara del conveni subscrit amb l'Ajuntament, i es procurarà la seua coordinació i coherència.
  
El dit pla haurà de contindre un esquema estructurant del Centre Històric en el qual es fixen determinacions per a la necessària vertebració de tots els barris que componen Ciutat Vella entre si i amb la resta de la ciutat, i es definixen les infraestructures urbanes, equipaments, activitats, recorreguts de vianants i espais públics i accessibilitat a Ciutat Vella. Esta proposta contindrà un índex de solucions concretes als problemes de regulació del trànsit rodat, transport públic i aparcament per a residents i visitants, després dels oportuns estudis previs tècnics i amb un grau suficient de desenrotllament de les distintes alternatives, el seu impacte, avaluació i esquema de decisions que s'ha d'adoptar per les distintes administracions públiques.
  
h) La redacció dels estudis i els avantprojectes d'ordenació i disseny urbà que en l'àmbit territorial de Ciutat Vella, li siguen encomanats per la Generalitat Valenciana.
  
i) L'elaboració d'estudis, guies, catàlegs, projectes, plans, informes tècnics o divulgatius, publicacions i tots els altres documents i treballs de caràcter previ, simultani o posterior que resulten necessaris per imperatiu legal, per virtut de la normativa urbanística d'aplicació o per decisió expressa de la Conselleria d'Obres Públiques, Urbanisme i Transports, en relació amb la intervenció d'esta en l'Àrea de Rehabilitació Urbana de Ciutat Vella.
  
j) La realització de treballs d'assistència tècnica que comprendran tasques de gestió, col·laboració i suport material a la labor rehabilitadora de la Generalitat Valenciana en l'àmbit de l'Àrea de Rehabilitació Urbana del Centre Històric de València. Fins i tot labors de suport a la gestió dels expedients que s'instruïsquen per a la concessió per la Generalitat d'ajudes econòmiques per al finançament d'actuacions protegibles en matèria d'habitatge i sòl en el dit àmbit territorial.
  
k) L'adquisició de sòl urbanitzat en l'àmbit del Centre Històric de València, que inclourà el valor del sòl, indemnitzacions per cessament d'activitat, extinció d'arrendaments, despeses de trasllat, imposts i despeses derivades de la transmissió, demolicions i aquells treballs que siguen necessaris portar a terme per a l'entrega dels solars en òptimes condicions. També es preveuen les assistències tècniques i recursos materials utilitzats per a la gestió dels projectes d'expropiació.
  
Així mateix, s'inclouen els conceptes d'obres d'urbanització, arqueologia i trasllat d'instal·lacions, honoraris de redacció de projecte i direcció de les obres, control de qualitat, estudis geotècnics, permisos i qualssevol altres despeses necessàries per a l'adequada execució de les obres, realitzades d'acord amb el projecte d'urbanització aprovat segons el procediment previst en l'article 42 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
Així mateix i expressament es preveuen les assistències tècniques i els recursos materials que s'utilitzen per a la gestió dels projectes d'expropiació de les unitats d'execució UE-6, 7, 8, 10, i 22 del PEPRI del barri del Carme.
  
I) Qualssevol altres treballs acords amb els objectius de la Generalitat Valenciana de rehabilitació integral del Centre Històric de la ciutat de València, que aquella poguera encomanar a l'Institut, es troben o no arreplegats entre els compromisos adquirits per virtut de conveni o altres acords amb l'Ajuntament de València. I s'interpreta en el sentit que els treballs compresos en este podran ser qualssevol altres no inclosos en els apartats precedents d'esta clàusula, entre els quals s'han de considerar aquells que contribuïsquen de manera directe o indirecte a la divulgació del Centre Històric de la ciutat i l'operació rehabilitadora que sobre este porta a terme la Generalitat Valenciana, i estimula la incorporació del nombre més gran d'agents públics i privats a l'objectiu de rehabilitació integral d'aquell.
  
La relació precedent no té caràcter exhaustiu ni excloent, i no implica cap limitació a les facultats de la Generalitat Valenciana en vista a encomanar uns treballs i no d'altres a l'Institut Valencià d'Habitatge, SA.
  
Segona. Execució dels treballs
  
Els expressats treballs es duran a terme de conformitat amb la següent programació i dins dels terminis concrets que per a cada un d'estos s'assigna en el present conveni, excepte els casos en què l'inici d'estos es diferisca a un encàrrec posterior:
  
1. El catàleg d'edificis a què es referix l'apartat f) de la clàusula primera, en un termini màxim de huit mesos comptadors des del següent dia hàbil a la data de firma del present conveni.
  
2. La proposta de Pla d'Actuació i Esquema Estructurant del Centre Històric que fa referència l'apartat g) de la clàusula primera, en el termini establit en el conveni amb l'Ajuntament sense perjuí de les pròrrogues que es puguen concedir.
  
3. Els treballs d'assistència tècnica de suport a l'oficina RIVA, que es referix l'apartat j) de la citada clàusula començaran a prestar-se des del dia següent de la data de la firma del present conveni i durant la vigència d'este, llevat que hi haguera denúncia expressa del present conveni per part de la Generalitat Valenciana.
  
4. La construcció, l'adquisició i la rehabilitació, si és procedent, d'habitatges per a reallotjaments que fa referència la lletra e), s'iniciarà per l'Institut a partir del dia següent de la data de la firma del present conveni. Si bé s'entendrà nascuda la prestació a partir del moment de l'efectiva posada a disposició de la Direcció General d'Arquitectura i Habitatge dels oportuns lots d'habitatges, amb la periodicitat i en la quantia que aquella els sol·licite.
  
5. Els treballs a què fan referència els restants apartats excepte el a), de la repetida clàusula primera s'executaran de conformitat amb els terminis i les condicions que es determinen en l'encàrrec concret que a l'efecte es porte a terme per mitjà de resolució expressa del conseller d'Obres Públiques, Urbanisme i Transports, i segons el calendari i el programa de prioritats que a l'efecte s'establisca per este, a proposta de la Direcció General d'Arquitectura i Habitatge.
  
Tercera. Règim d'encàrrecs
  
Aquells treballs per als quals, de conformitat amb el que disposa la clàusula precedent, la seua execució queda diferida a un encàrrec concret i posterior, es duran a cap dins dels terminis i amb subjecció a les condicions específiques que en aquell s'establisquen, amb les especialitats següents:
  
a) L'encàrrec es verificarà per resolució del conseller d'Obres Públiques, Urbanisme i Transports a proposta de la Direcció General d'Arquitectura i Habitatge.
  
b) La resolució fixarà el pressupost de l'encàrrec i els percentatges d'abonament del finançament, amb l'excepció que l'abonament inicial, podrà ser fins a un 15% del pressupost total d'este.
  
Quarta. Direcció dels treballs
  
La direcció i el control dels treballs correspondrà a la Direcció General d'Arquitectura i Habitatge a través de la Gerència de l'oficina RIVA-Ciutat Vella.
  
Cinquena. pressupost del conveni
  
El pressupost inicial estimat de les actuacions que s'encarreguen per mitjà del present conveni queda incrementat en vint-i-quatre milions sis-cents seixanta-sis mil set-cents vint-i-quatre euros amb vint-i-dos cèntims (15.979.458,22 euros), per la qual cosa el preu total del conveni és de setanta-dos milions huit-cents noranta-cinc mil set-cents set euros amb seixanta-sis cèntims (84.404.036,66 euros) sense perjuí de les modificacions que posteriorment fóra necessari introduir d'acord amb el cost real dels treballs i les disponibilitats pressupostàries.
  
L'anterior pressupost estimat correspon a les actuacions següents:
  
Actuació IMPORT (EUROS)
  
1. Proposta de catàleg d'edificis que s'han excloure
  
totalment o parcialment de les ajudes regulades pel
  
Decret 158/1992, de 14 de setembre.
  
IMPORT TOTAL (INCLÒS EL 4% DESPESES
  
DE GESTIÓ DE L'IVVSA I L'IVA.) 35.940,52 e
  
2. Proposada de Pla d'Actuació i Esquema Estructurant.
  
IMPORT TOTAL (INCLÒS EL 4% DESPESES
  
DE GESTIÓ DE L'IVVSA I L'IVA.) 122.916,59 e
  
3. Treballs d'assistència tècnica de suport a l'oficina RIVA
  
IMPORT TOTAL (INCLÒS L'IVA.) 88.099.773,63 e
  
4. Reurbanització d'espais públics.
  
IMPORT TOTAL (INCLÒS EL 4% DESPESES
  
DE GESTIÓ DE L'IVVSA I L'IVA.) 10.672.732,63e
  
5. Adquisició i rehabilitació d'habitatges per a reallotjament.
  
IMPORT TOTAL (INCLÒS L'IMPOST DE
  
TRANSMISSIONS, EL 4% DE DESPESES DE
  
GESTIÓ DE L'IVVSA I L'IVA.) 9.793.255,20 e
  
6. Treballs dels compresos en l'apartat i) de la clàusula
  
primera del present conveni marc.
  
IMPORT TOTAL (INCLÒS L'IVA.) 559.169,61 e
  
7. Treballs de divulgació del Centre Històric de València
  
i l'operació rehabilitadora que promou la Generalitat
  
Valenciana i que contribuïsquen a la participació d'altres
  
agents públics i privats en l'objecte de la rehabilitació integral.
  
IMPORT TOTAL (INCLÒS L'IVA.) 1.360.522,80 e
  
8. Adquisició de sòl urbanitzat per a equipaments
  
en el Centre Històric
  
IMPORT TOTAL (INCLÒS L'IVA.) 09.187.024,68 e
  
IMPORT TOTAL DE TOTES LES ACTUACIONS 19.557.908,66 e
  
L'IVVSA renúncia expressament al cobrament de les despeses de gestió, que li correspondrien segons el que establix el Decret 35/1988, de 21 de març, de les actuacions números 3, 6, 7 i 8.
  
Les quantitats que figuren en el quadre anterior podran ser modificades per resolució del conseller d'Obres Públiques, Urbanisme i Transports, sempre que no s'incremente el preu total del conveni.
  
Sisena. Termini del conveni
  
Se àmplia la vigència del conveni en quatre anys, és a dir, fins a l'1 de desembre de 2007.
  
No obstant els encàrrecs que en execució d'este es realitzen per la Generalitat Valenciana, hauran de ser complits per l'IVVSA amb subjecció als terminis concrets que establisca el mateix encàrrec, encara que això supose excedir del termini genèric de duració abans establit.
  
Podrà prorrogar-se la duració del present conveni per resolució motivada del conseller d'Obres Públiques, Urbanisme i Transports.
  
Setena. Finançament del conveni i forma dels pagaments
  
7.1. La Conselleria d'Obres Públiques, Urbanisme i Transports finançarà a càrrec dels seus pressuposts a l'Institut Valencià d'Habitatge, SA, la totalitat pressupost definit en la clàusula cinquena.
  
7.2. L'import del finançament serà abonat a l'Institut Valencià d'Habitatge, SA, per la Conselleria d'Obres Públiques, Urbanisme i Transports contra certificats que no podran excedir dels percentatges següents:
  
Percentatges
  
I. Catàleg d'edificis:
  
1. A la firma del conveni 50%
  
2. A l'aprovació tècnica del catàleg per la COPUT 50%
  
II. Pla d'actuació:
  
1. A la firma del conveni 25%
  
2. A l'aprovació tècnica del Pla per la COPUT 75%
  
III. Assistència tècnica de suport a l'oficina RIVA:
  
1. A la firma del conveni 15%
  
2. Una vegada transcorreguts els 12 primers mesos 15%
  
3. Una vegada transcorreguts els 24 primers mesos 16%
  
4. Una vegada transcorreguts els 36 primers mesos 17%
  
5. A la justificació del cost de l'any anterior 18%
  
6. A la justificació del cost de l'any anterior 19%
  
7. A partir de l'any 1998 s'abonaran a l'IVVSA els costs reals que s'acrediten per este concepte, i s'hauran de liquidar els possibles excessos pagats sobre els costs justificats de l'any 1995 i posteriors.
  
IV. Reurbanització d'espais públics:
  
1. A la firma del conveni 5%
  
2. Els encàrrecs específics establiran els percentatges màxims als quals podran ascendir els abonaments parcials.
  
V. Adquisició d'habitatges per a reallotjament:
  
1. A la firma del conveni 5%
  
2. Els encàrrecs específics establiran els percentatges màxims als quals podran ascendir els abonaments parcials.
  
VI. Estudis, guies, informes, catàlegs i semblants de caràcter tècnic o divulgatiu, etc. (apartat I) de la clàusula primera):
  
Cada encàrrec específic establirà els percentatges màxims als quals podran ascendir els distints abonaments parcials.
  
VII. Treballs de difusió sobre el centre històric de valència i l'actuació rehabilitadora de la Generalitat Valenciana:
  
Cada encàrrec específic establirà els percentatges màxims als quals podran pujar els distints abonaments parcials.
  
VIII. Sòl
  
S'abonarà a l'IVVSA la totalitat de les despeses justificades pels conceptes següents, fins a l'import màxim previst en la clàusula cinquena:
  
1. Adquisició de sòl
  
- Formalització d'escriptures públiques de compravenda.
  
- Alçament d'actes d'ocupació i consegüent pagament del depòsit previ o la seua consignació.
  
- Alçament de les actes de pagament i complementàries, quan corresponga, així com la consignació del seu import, si és procedent.
  
- Alçament de les actes de pagament d'interessos de demora, únicament quan s'hagen d'abonar amb efectes retroactius en execució de resolució administrativa o judicial.
  
- Assistències tècniques i recursos materials i humans utilitzats per a la gestió dels projectes d'expropiació, segons les fites establides en els seus corresponents contractes d'arrendament de servicis i d'assistència administrativa.
  
- Despeses notarials i registrals, quan escaiga.
  
2. Urbanització
  
Certificat justificatiu de les despeses reals per les obres executades d'acord amb el projecte d'urbanització aprovat en la forma legalment prevista.
  
7.3. L'import del finançament indicat en la clàusula cinquena del present conveni, serà abonat per la Conselleria d'Obres Públiques, Urbanisme i Transports a càrrec del capítol VI dels pressuposts d'esta, programa 431.10, Arquitectura i Habitatges, aplicació 70.99.4715.03441, una vegada que la despesa haja sigut fiscalitzada, d'acord amb les anualitats següents:
  
ANY P. ANTERIOR ADDENDA NÚM. 2 IMPORT TOTAL
  
1992/97 77.660.479,35 41.359.128,35
  
1998 4.207.084,73 4.207.084,73
  
1999 5.998.172,77 5.998.172,77
  
2000 6.967.207,53 6.967.207,53
  
2001 3.785.241,80 3.785.241,80
  
2002 1.615.255,24 1.615.255,24
  
2003 1.382.429,68 541.461,05 1.966.781,07
  
2004 - 6.301.100,83 6.301.100,83
  
2005 - 8.212.145,25 8.212.145,25
  
2006 - 9.024.115,13 9.024.115,13
  
2007 - 545.010,34 640.819,96
  
TOTAL 34.523.450,44 93.556.612,22 76.326.565,66
  
L'Institut Valencià d'Habitatge, SA, programarà les fases indicades en la clàusula 7a. 2 de forma que els certificats que s'expedisquen no superen les anualitats fixades.
  
Quan per causa justificada es produïra desajust entre les anualitats i les necessitats reals en l'orde econòmic que el normal desenrotllament de les actuacions exigisca, la Conselleria d'Obres Públiques, Urbanisme i Transports procedirà a reajustar les anualitats sempre que ho permeten les disponibilitats pressupostàries. A l'efecte serà necessària la conformitat de l'Institut Valencià d'Habitatge, SA.
  
Els certificats expedits s'abonaran per part de la Conselleria sempre que el seu import a origen no supere la despesa aprovada en eixe moment i el pagament de la quantitat certificada estiga previst en l'anualitat vigent.
  
7.4. Els percentatges s'aplicaran sobre el pressupost definitiu de l'actuació, una vegada deduïda la baixa d'adjudicació si hi haguera, excepte el fixat a la firma del present conveni que ho serà sobre el pressupost total inicial.
  
L'excés produït en el pagament del percentatge anterior, com a conseqüència de la baixa d'adjudicació, serà deduït, si és procedent, de l'abonament del següent en què açò siga possible.
  
7.5. Els percentatges mencionats en el punt 2 de la present clàusula es podran abonar en funció de la proporció del treball realment realitzat.
  
7.6. La justificació dels treballs d'assistència tècnica que es referixen les clàusules 1a j.) i 7.2. III es durà a terme per mitjà de certificat de l'IVVSA amb la conformitat del gerent de l'oficina RIVA Ciutat Vella que acredite l'efectiva prestació de l'assistència.
  
Al dit certificat s'adjuntarà una memòria explicativa dels treballs realitzats per l'IVVSA en eixe període.
  
A fi d'acreditar els costs reals del servici, en la justificació dels abonaments corresponents a l'any 1995 i següents, s'afegirà el resum o l'extracte comptable subscrit pel gerent de la Societat, referit al període anual precedent.
  
Huitena. Modificacions del finançament
  
8.1. El finançament s'ampliarà o es reduirà en funció de les modificacions que experimente l'encàrrec, sempre que estes estiguen degudament justificades segons el parer de la Direcció General d'Arquitectura i Habitatge i de conformitat amb les disponibilitats pressupostàries.
  
8.2. El pressupost definitiu del conveni sofrirà els increments necessaris per a atendre la major despesa que es produïsca per revisió de preus en aquelles actuacions que d'acord amb la normativa en vigor puguen estar subjectes a este tipus de revisió. En este cas, el Institut Valencià d'Habitatge, SA, abonarà a l'empresa adjudicatària la corresponent revisió d'acord amb el que establix la legislació estatal. La Conselleria, per la seua banda, abonarà a l'Institut el dit import.
  
Les provisions que s'establisquen en els convenis específics de desenrotllament del present per a cobrir les revisions de preus es regularitzaran durant la vigència d'aquells i, en tot cas, en la liquidació econòmica d'estos.
  
8.3. Així mateix, el present conveni experimentarà les modificacions que corresponguen per aplicació del que preveu el paràgraf 1r de la clàusula 5a. Pel que fa als treballs d'assistència tècnica, els costs reals que fa menció la citada clàusula es determinaran a partir de l'any 1995 i següents.
  
Novena. Contractacions parcials de treballs per la societat
  
9.1. En l'adjudicació dels treballs s'hauran d'aplicar criteris de publicitat i concurrència, excepte per al control de qualitat quan siga realitzat pel laboratori de la Secció de Control de Qualitat de València.
  
La contractació de treballs derivats d'este conveni es portarà a terme per la Societat i ajustarà a la legislació civil o mercantil que li siga aplicable.
  
Les propostes dels licitadors, si és procedent, hauran de ser obertes en les dependències de l'Institut Valencià d'Habitatge, SA, i podrà assistir-hi un representant per part de la Conselleria d'Obres Públiques, Urbanisme i Transports, firmant, si és procedent, conjuntament amb l'Institut Valencià d'Habitatge, SA, l'acta d'obertura de pliques. I s'interpreta en el sentit que la representació de la Conselleria d'Obres Públiques, Urbanisme i Transports en l'acte d'obertura de les propostes dels licitadors que concórreguen a les contractacions parcials de treballs derivats d'este conveni, que porte a terme el Institut Valencià d'Habitatge SA, correspondrà al gerent de l'oficina RIVA Ciutat Vella o persona que delegue, el qual firmarà conjuntament amb el citat Institut, l'acta d'obertura de pliques.
  
9.2. La contractació realitzada per la Societat per a l'execució d'obres derivades del conveni no obligarà la Conselleria d'Obres Públiques, Urbanisme i Transports mentre no reba l'expressa aprovació d'esta, amb independència de la perfecció del contracte civil o mercantil que es regula per les disposicions del dret privat.
  
En este cas en la documentació que present l'Institut Valencià d'Habitatge, SA, per a l'aprovació per part del conseller de l'adjudicació realitzada pel dit Institut, haurà de figurar l'informe tècnic favorable del Servici de Qualitat de l'Edificació sobre la programació del control de qualitat de les obres segons LC-91, si és procedent, i sobre el projecte o la planificació de l'estudi geotècnic, si el mateix escau.
  
9.3. L'Institut Valencià d'Habitatge, SA, exigirà a l'empresa adjudicatària, fiança o qualsevol altra garantia suficient segons l'objecte del conveni, que mai podrà ser inferior al 4% del preu del contracte relitzaat amb aquella, i que serà tornada, si és procedent, una vegada efectuada la liquidació final. En els contractes amb el laboratori de la Secció de Control de Qualitat de València, no s'exigirà fiança ni cap retenció.
  
9.4. L'Institut Valencià d'Habitatge, SA, afrontarà les taxes i la resta de tributs que a càrrec del contractista establix la vigent legislació i que siguen aplicables a l'objecte del present conveni, i repercutirà posteriorment el dit pagament sobre l'obligat a este per mitjà de l'oportú descompte en els distints abonaments.
  
9.5. Les obres s'executaran d'acord amb les condicions establides en els corresponents encàrrecs es controlaran segons el Programa de Control de Qualitat establit, i en tot cas amb estricta subjecció a la documentació tècnica que definisca l'objecte del conveni. Les modificacions del projecte que alteren este hauran de ser aprovades per la Conselleria d'Obres Públiques, Urbanisme i Transports perquè esta estiga obligada a ampliar el finançament del conveni, sense perjuí dels supòsits d'urgència que es regularan per la normativa aplicable.
  
Deu. Despesa de gestió
  
10.1. En compensació als servicis, les responsabilitats i les despeses que l'encàrrec comporta, l'Institut Valencià d'Habitatge, SA, percebrà un 4% del pressupost definitiu del conveni, amb l'excepció continguda en el penúltim paràgraf de la clàusula cinquena d'este.
  
10.2. La precitada retribució es lliurarà directament a l'Institut Valencià d'Habitatge, SA, amb cada una dels corresponents certificats.
  
Onze. Recepció i liquidació dels treballs
  
I. Obres
  
11.1. La recepció provisional de les obres, o si és procedent la recepció única, s'efectuarà per part de la Conselleria d'Obres Públiques, Urbanisme i Transports dins dels trenta dies següents a la presentació per l'Institut Valencià d'Habitatge, SA, del certificat de final d'obra, llibre de control d'obra LC-91 omplit, si escau, estudi geotècnic del terreny, si és procedent, i documentació complementària.
  
A l'efecte l'Institut Valencià d'Habitatge, SA, comunicarà a la Conselleria d'Obres Públiques, Urbanisme i Transports, amb un mes d'antelació, la data prevista de finalització de les obres.
  
11.2. La liquidació econòmica de les obres s'efectuarà segons el que establix la legislació de contractes vigent i servirà de base per a l'aprovació per la Conselleria d'Obres Públiques, Urbanisme i Transports de la liquidació final del conveni específic, sense perjuí de les revisions definitives de preus.
  
11.3. Respecte de la responsabilitat, serà aplicable el que establix la legislació de contractes i el Codi Civil.
  
II. Altres treballs
  
Pel que fa a treballs tals com estudis, projectes, assistències tècniques i altres de semblant naturalesa o assimilables, s'efectuarà, per part de la Conselleria d'Obres Públiques, Urbanisme i Transports, una única i definitiva recepció dins dels trenta dies següents a la presentació per l'Institut Valencià d'Habitatge, SA, del treball.
  
En el termini de tres mesos, des de la recepció provisional, la Societat presentarà una liquidació única i definitiva del treball.
  
III. Conveni marc
  
Una vegada conclòs el període de vigència del present conveni es portarà a cap la liquidació final dels treballs realitzats, sense perjuí de la liquidació o liquidacions parcials d'este a la data de conclusió dels treballs que per la seua naturalesa així ho permeten.
  
Dotze. Termini de garantia
  
I. Obres
  
El termini de garantia s'establix en un any, des de la recepció de les obres, i tindrà l'abast, el contingut i els efectes regulats en la legislació de contractes vigent.
  
En el cas que després de rebre les obres estes no s'entreguen a l'ús públic i s'estime convenient establir una guarderia especial, que transcendisca de l'ordinària, s'ampliarà el finançament del conveni al cost derivat de la dita guarderia especial.
  
Una vegada conclòs el termini de garantia, per la Conselleria d'Obres Públiques, Urbanisme i Transports, en el termini de 30 dies, es procedirà segons allò que s'ha estipulat per la legislació de contractes vigent.
  
II. Altres treballs
  
Per als treballs inclosos en l'apartat II de la clàusula anterior, atesa la naturalesa d'estos, no existirà termini de garantia.
  
Tretze. Interpretació i resolució del conveni
  
13.1. El present conveni, com a contracte administratiu especial, es regularà, pel que disposa la normativa aplicable en matèria d'habitatge i en el Decret 35/88 (normativa que ho substituïsca i per les clàusules del present conveni, i en el defecte de les quals i per analogia, per les disposicions de la legislació de contractes, altres disposicions del dret administratiu, i en defecte de totes les anteriors, per les normes de dret privat.
  
13.2. Competeix la interpretació i la resolució en via administrativa a l'òrgan competent de la Conselleria d'Obres Públiques, Urbanisme i Transports i en via jurisdiccional a la jurisdicció contenciosa administrativa.
  
El present conveni s'extingirà després del transcurs del termini fixat en este o per les causes de resolució previstes en la legislació de contractes vigent.
  
L'Institut Valencià d'Habitatge, SA, vigilarà l'estricte compliment de la normativa laboral, de Seguretat Social, de Seguretat i Salut, i especialment de la correcta subcontractació amb treballadors autònoms, i s'haurà d'informar a la Conselleria d'Obres Públiques, Urbanisme i Transports del normal compliment de la dita normativa social, a petició d'esta.
  
I com a prova de conformitat, es firma el present document per sextuplicat exemplar, al lloc i en la data anteriorment indicats.
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
La gerent de l'Institut Valencià d'Habitatge, SA,